అభ్యంతరం చెప్పినందుకు కర్రలతో దాడి8 మందిని అరెస్టు చేసిన యూపీ పోలీసులుమిర్జాపూర్, డిసెంబరు 11: భారత పర్యటనకు వచ్చిన ఓ స్విట్జర్లాండ్ జంటపై దాడి ఘటనను మరిచిపోకముందే ఉత్తరప్రదేశ్లో మరో విదేశీ బృందంపై దాడి జరిగింది. ఫ్రెంచ్ పర్యాటకులను లైంగికంగా వేధించిన అల్లరి మూక అంతటితో ఆగకుండా కర్రలతో సైతం దాడి చేసింది. పోలీసులు తెలిపిన వివరాల ప్రకారం.. ఆరుగురు ఫ్రెంచ్ పర్యాటకులు, మరో ఆరుగురు భారతీయ స్నేహితులతో కలిసి మిర్జాపూర్లోని జలపాతాన్ని సందర్శించేందుకు వచ్చారు. ఈ సందర్భంగా ఇద్దరు స్థానిక యువకులు మహిళా పర్యాటకుల పట్ల అసభ్యకరంగా ప్రవర్తించారు. వాళ్లు అభ్యంతరం చెప్పడంతో వాగ్వాదం చెలరేగి కొట్లాటకు దారి తీసింది. దీంతో వెనక్కి తగ్గిన ఇద్దరు దుండగులు మరో 10 మందితో కలిసి వచ్చి పర్యాటకులపై కర్రలతో దాడికి దిగారు. ఈ ఘటనలో ఓ పర్యాటకుడు గాయపడ్డాడు. రక్తపు మరకలతో ఉన్న ఫ్రెంచ్ పర్యాటకుల దృశ్యాలు సోషల్ మీడియాలో వైరల్ అయ్యాయి. ఈ ఘటనను పర్యాటక శాఖ మంత్రి కేజే ఆల్ఫోన్స్ ఖండించారు. గత నెలలోనూ ఆగ్రాలో స్విట్జర్లాండ్కు చెందిన ఓ జంటపై స్థానికులు దాడి చేసి తీవ్రంగా గాయపరిచారు. ఫతేపూర్ సిక్రీ, ఆగ్రా కోట, తాజ్మహల్ వద్ద పర్యాటకులను వేధిస్తున్న 50 మందిని యూపీ పోలీసులు అరెస్టు చేశారు.
abhyantaram cheppinanduku karralatho daadi8 mandini arestu chesina up polisulumirjapur, disembaru 11: bhaarata paryatanaku vachina oo switzerland jantapai daadi ghatananu marichipokamunde uttarapradeshlo maro videshee brundampai daadi jarigindi. french paryaatakulanu laingikamgaa vedhinchina allari mooka antatitho agakunda karralatho saitam daadi chesindi. poliisulu telipina vivaraala prakaaram.. aaruguru french paryaatakulu, maro aaruguru bhaarateeya snehitulato kalisi mirjapurloni jalapaataanni sandarsinchenduku vachaaru. ee sandarbhamgaa iddaru sthaanika yuvakulu mahila paryaatakula patla asabhyakaramgaa pravartinchaaru. vaallu abhyantaram cheppadamtho vaagwaadam chelaregi kotlaataku daari teesindi. deentho venakki taggina iddaru dundagulu maro 10 manditho kalisi vachi paryaatakulapai karralatho daadiki digaaru. ee ghatanalo oo paryaatakudu gayapaddadu. raktapu marakalatho unna french paryaatakula drushyaalu soshal medialo vairal ayyai. ee ghatananu paryaataka saakha mantri keje alphones khandinchaaru. gatha nelaloonuu aagraalo switzerlandku chendina oo jantapai sthaanikulu daadi chesi teevramgaa gaayaparichaaru. fatepur sikri, agra kota, tajmahal vadda paryaatakulanu vedhistunna 50 mandini up poliisulu arestu chesaru.